Komission asetus (EY) N:o 1846/95, annettu 26 päivänä heinäkuuta 1995, naudanliha-alan palkkiojärjestelmien soveltamista koskevista yksityiskohtaisista säännöistä annetun asetuksen (ETY) N:o 3886/92 muuttamisesta



Virallinen lehti nro L 177 , 28/07/1995 s. 0028 - 0031



KOMISSION ASETUS (EY) N:o 1846/95, annettu 26 päivänä heinäkuuta 1995, naudanliha-alan palkkiojärjestelmien soveltamista koskevista yksityiskohtaisista säännöistä annetun asetuksen (ETY) N:o 3886/92 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna asetuksella (EY) N:o 424/95 (2), ja erityisesti sen 4 b artiklan 8 kohdan, 4 e artiklan 5 kohdan, 4 f artiklan 4 kohdan ja 4 g artiklan 5 kohdan, sekä katsoo, että komission asetuksessa (ETY) N:o 3886/92 (3), sellaisena kuin se on viimeksi muutettuna asetuksella (EY) N:o 3269/94 (4), säädetään tietyistä teurastettaessa myönnettävistä erityispalkkioista, emolehmien palkkio-oikeuksien siirroista, varannosta otettavien oikeuksien käytöstä ja eläintiheyden määrittämisestä, teurastettaessa myönnettävän erityispalkkion yhteydessä yksikään jäsenvaltio ei ole soveltanut asetuksen (ETY) N:o 3886/92 2 jaksossa tarkoitettua vaihtoehtoa B; selvyyden ja järkiperäisyyden vuoksi olisi poistettava mainittu vaihtoehto; saman erityispalkkion myöntämisen yhteydessä voidaan hallinnon yksinkertaistamisen mukaisesti hyväksyä, että jäsenvaltiot voivat kohtuullisesti sallia sen, että asetuksen (ETY) N:o 3886/92 9 artiklassa tarkoitettu osallistumisilmoitus on voimassa, jos tuottaja ei halua muuttaa sitä, mainittu sääntö olisi kumottava palkkio-oikeuksien hallinnon yksinkertaistamiseksi ja jotta voitaisiin lisätä sallittavuutta siltä osin kuin on kyse säännöistä, jonka mukaan niiden tuottajien, jotka saavat oikeuksia kansallisesta varannosta, on käytettävä 90 prosenttia kaikista oikeuksistaan kolmen kalenterivuoden aikana, tuottajien käytettävissä olevien mutta käyttämättä jättämien palkkio-oikeuksien paremman käyttöön saamisen varmistamiseksi olisi lisättävä oikeuksien vähimmäiskäyttöastetta ja niiden käyttötiheyttä ottaen samalla huomioon pientuottajien erityistilanne, olisi säädettävä siitä, että oikeuksien siirtoja koskevien hallinnollisten määräaikojen täyttämisessä sallitaan joustavuus silloin, kun tuottaja voi osoittaa, että hän on laillisesti perinyt oikeudet kuolleelta tuottajalta, emolehmien palkkio-oikeuksien tilapäiseen lakkauttamiseen liittyvät nykyiset säännökset voivat johtaa joidenkin oikeuksien käyttämättömyyteen, kun taas toiset oikeuksien tarpeessa olevat tuottajat eivät saa niitä; sen vuoksi on soveliasta edistää kyseisten oikeuksien saamista paremmin käyttöön säätämällä myös toimenpiteistä, jotka kohdistavat palkkio-oikeudet tuottajille, jotka käyttävät niitä, tuottajien oikeudenmukaisen kohtelun toteuttamiseksi sovittaen mahdollisuuksien mukaan yhteen niiden tuottajien palkkio-oikeuksien hallinnointi, jotka saavat oikeuksia kansallisesta varannosta, ja niiden, jotka saavat korvausta lisäoikeuksina yhteisön laajaperäistämisohjelmaan osallistumisensa vuoksi, olisi muutettava niitä ehtoja, jotka koskevat sääntöjä, joilla estetään aiemmin laajaperäistämisohjelmaan osallistuneita tuottajia siirtämästä tai väliaikaisesti luovuttamasta oikeuksiaan, ja kyseisiä tuottajia koskeva velvoite täyttää kaikki oikeutensa olisi kumottava, edellä mainituille laajaperäistämisohjelmaan osallistuneille tuottajille myönnettyjen lisäoikeuksien määrän asianmukaisen seurannan varmistamiseksi on välttämätöntä velvoittaa jäsenvaltiot toimittamaan komissiolle tarvittavat tiedot, mukaan lukien edeltäviä markkinointivuosia koskevat tiedot, asetuksen (ETY) N:o 3886/92 42 artiklassa säädetään sen eläinmäärän vahvistamisesta, josta voidaan myöntää palkkio; valvonnan ja muutoslaskennan helpottamiseksi on syytä katsoa, että yksi emolehmä vastaa yhtä nautayksikköä samoin kuin yksi lypsylehmä, sen vuoksi asetus (ETY) N:o 3886/92 olisi muutettava, ja naudanlihan hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3886/92 seuraavasti: 1. Korvataan 8 artikla seuraavasti: "8 artikla Myöntämismenettely 1. Jäsenvaltiot voivat päättää erityispalkkion myöntämisestä teurastuksen yhteydessä tai kun eläimet saatetaan markkinoille ensimmäisen kerran, myöntämällä palkkion ensimmäisestä tai toisesta ikäryhmästä ja myöntämällä ryhmittäin palkkion molemmista ikäryhmistä yhdessä, jos niiden tuotantorakenne sen sallii. 2. Jäsenvaltioiden, jotka ovat päättäneet myöntää erityispalkkion 1 kohdassa säädetyn järjestelmän mukaisesti, on säädettävä, että palkkio myönnetään samoin palkkiokelpoisten eläinten toiseen jäsenvaltioon lähettämisen yhteydessä tai vietäessa niitä kolmanteen maahan. 3. Kun 1 kohdassa säädettyä järjestelmää sovelletaan, palkkiota myönnettäessä on 2-4 artiklan säännöksistä poiketen noudatettava seuraavia säännöksiä." 2. Lisätään 9 artiklaan seuraava kohta "Jos tuottaja ei kuitenkaan halua tehdä muutoksia osallistumisilmoitukseensa, jäsenvaltio voi hyväksyä aikaisemmin jätetyn osallistumisilmoituksen voimassaolon jatkumisen." 3. Korvataan 15 artiklan otsikko "Vaihtoehto A" ja sitä seuraavat sanat "Kun sovelletaan vaihtoehtoa A" otsikolla "Myöntämisjärjestelmän erityispiirteet" ja sanoilla "Kun sovelletaan tässä jaksossa säädettyä myöntämisjärjestelmää". 4. Poistetaan 16 artikla. 5. Korvataan 18 artikla seuraavasti: "18 artikla Tietojen toimittaminen Jäsenvaltioiden on ilmoitettava ennen kyseisen kalenterivuoden alkamista komissiolle päätöksestään soveltaa tässä osastossa säädettyä myöntämisjärjestelmää sekä sitä koskevista yksityiskohtaisista säännöistä." 6. Korvataan 32 artikla seuraavasti: "32 artikla Ilmaiseksi saadut oikeudet Kun tuottaja on saanut palkkio-oikeuksia ilmaiseksi kansallisesta varannosta, lukuun ottamatta asianmukaisesti perusteltuja erityistapauksia, tämä tuottaja ei kolmena seuraavana kalenterivuonna saa siirtää ja/tai väliaikaisesti luovuttaa oikeuksiaan." 7. Korvataan 33 artikla seuraavasti: "33 artikla Oikeuksien käyttö1. Tuottaja, jolla on käytettävissään oikeuksia, voi käyttää ne itse ja/tai luovuttaa ne väliaikaisesti toiselle tuottajalle. 2. Jos tuottaja ei kunakin vuonna käytä vähintään 70:tä prosenttia palkkio-oikeuksistaan, käyttämättä jätetty osa on siirrettävä kansalliseen varantoon, lukuun ottamatta seuraavia tapauksia: - tuottajalla on käytettävissään enintään seitsemän palkkio-oikeutta. Jos tuottaja ei kahdesta peräkkäisestä kalenterivuodesta kumpanakin käytä vähintään 70:tä prosenttia oikeuksistaan, jälkimmäisen kalenterivuoden aikana käyttämättä jätetty osa on siirrettävä kansalliseen varantoon. - tuottaja osallistuu komission tunnustamaan laajaperäistämisohjelmaan, tai - tuottaja osallistuu komission tunnustamaan varhaiseläkejärjestelyyn, jossa oikeuksien siirto ja/tai väliaikainen luovutus ei ole välttämätöntä, tai - asianmukaisesti perustellut erityistapaukset. 3. Tilapäinen luovutus voi koskea ainoastaan kokonaisia kalenterivuosia ja vähintään 34 artiklan 1 kohdassa säädettyä eläinmäärää. Ensimmäistä luovuttamista seuraavien viiden vuoden aikana tuottaja saa, jollei oikeuksia siirretä, takaisin kaikki oikeutensa niiden käyttämiseksi itse vähintään kahden perättäisen vuoden aikana. Näiden kahden vuoden aikana tuottaja ei saa luovuttaa oikeuksia. Jos tuottaja ei käytä itse vähintään 70:tä prosenttia oikeuksistaan kahtena edellä mainittuna vuotena, jäsenvaltion on, asianmukaisesti perusteltuja erityistapauksia lukuun ottamatta, vuosittain vietävä käyttämättömät oikeudet kansalliseen varantoon. Jäsenvaltiot voivat kuitenkin säätää komission hyväksymiin varhaiseläkeohjelmiin tai ennen komission asetuksen (EY) N:o 1719/94 (*) voimaantuloa laajaperäistämisohjelmiin sitoutuneille tuottajille väliaikaisen luovutuksen kokonaiskeston pidennyksestä kyseisten ohjelmien mukaan. Tuottajille, jotka sitoutuvat asetuksen (EY) N:o 1719/94 voimaantulon jälkeen osallistumaan johonkin laajaperäistämisohjelmaan neuvoston asetuksen (ETY) N:o 2078/92 (**) 2 artiklan 1 kohdan c alakohdassa tarkoitetun toimenpiteen mukaisesti, ei anneta lupaa luovuttaa väliaikaisesti ja/tai siirtää oikeuksiaan sitoumusaikana. Tätä kieltoa ei kuitenkaan sovelleta: - tapauksissa, joissa laajaperäistämisohjelma mahdollistaa oikeuksien siirron ja/tai väliaikaisen luovutuksen sellaisille tuottajille, joiden osallistuminen muihin mainitussa 2 artiklassa tarkoitettuihin toimenpiteisiin kuin laajaperäistämiseen vaatii oikeuksien saamista, - sellaisten tuottajien osalta, jotka voivat osoittaa toimivaltaisia viranomaisia tyydyttävällä tavalla ilmoittaneensa jo ennen asetuksen (EY) N:o 1719/94 voimaantuloa kyseisille viranomaisille oikeuden siirrosta ja/tai väliaikaisesta luovutuksesta 34 artiklan 2 kohdan mukaisesti. (*) EYVL N:o L 181, 15.7.1994, s. 4. (**) EYVL N:o L 215, 30.7.1992, s. 85."8. Asetuksen 34 artiklassa a) lisätään 2 kohdan loppuun seuraava: "lukuun ottamatta tapauksia, joissa oikeuksien siirto toteutetaan perinnön yhteydessä. Tällaisessa tapauksessa tuottajan, joka saa oikeudet, on pystyttävä esittämään asianmukaiset oikeudelliset asiakirjat sen osoittamiseksi, että hän on kuolleen tuottajan edunsaaja."; b) Poistetaan 34 artiklan 3 kohta. 9. Korvataan 35 artikla seuraavasti: "35 artikla Tuottajakohtaisen enimmäismäärän muuttaminen Oikeuksien siirron tai väliaikaisen luovutuksen osalta jäsenvaltioiden on määritettävä uusi tuottajakohtainen enimmäismäärä ja annettava viimeistään 60 päivää sen jättöajan, jonka kuluessa tuottaja jätti palkkioanomuksensa, viimeisen päivän jälkeen asianomaisille tuottajille tiedoksi heidän palkkio-oikeuksiensa määrä. Tätä toimenpidettä ei sovelleta, kun siirto toteutetaan perinnön yhteydessä." 10. Korvataan 38 artiklan 3 kohta seuraavasti: "3. Jäsenvaltion valitsemana viitevuonna laajaperäistämisohjelmaan neuvoston asetuksen (ETY) N:o 797/85 (*) nojalla osallistuneelle tuottajalle on osallistumisen lopussa pyynnöstä myönnettävä viitevuonna maksettujen palkkioiden ja sitä vuotta, jona tuottajan osallistuminen mainittuun ohjelmaan on alkanut, edeltävänä vuonna maksettujen palkkioiden määrän erotusta vastaava palkkioiden lisämäärä. Tällöin, asianmukaisesti perusteltuja erityistapauksia lukuun ottamatta, tuottaja ei saa siirtää tai väliaikaisesti luovuttaa oikeuksiaan kolmena seuraavana vuotena. Jäsenvaltioiden on annettava viimeistään kunkin kalenterivuoden huhtikuun 30 päivänä komissiolle tiedoksi niille tuottajille myönnettyjen palkkio-oikeuksien määrä, jotka ovat päättäneet nostaa lisäoikeuksia, jotka ovat heidän käytettävissään sen seurauksena, että he osallistuivat edellä mainittuun laajaperäistämisohjelmaan. Kalenterivuosien 1993, 1994 ja 1995 osalta nämä ilmoitukset on tehtävä viimeistään 31 päivänä heinäkuuta 1995. (*) EYVL N:o L 93, 30.3.1985, s. 1."11. Korvataan 42 artiklan 4 kohdan toinen alakohta seuraavasti: "Neuvoston asetuksen (ETY) N:o 2328/91 (*) liitteen I muuntotaulukkoa sovellettaessa emolehmät ja lypsylehmät vastaavat 1.0:aa nautayksikköä. (*) EYVL N:o L 218, 6.8.1991, s. 1." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan kalenterivuotta 1996 ja myöhempiä kalenterivuosia koskeviin palkkio-oikeuksiin lukuun ottamatta niitä toimenpiteitä, joista säädetään: - 1 artiklan 8 kohdan 1 alakohdassa ja 1 artiklan 9 kohdassa: kyseisiä toimenpiteitä sovelletaan kalenterivuotta 1995 ja myöhempiä kalenterivuosia koskeviin palkkio-oikeuksiin, - 1 artiklan 10 kohdassa: kyseisiä toimenpiteitä sovelletaan kalenterivuotta 1993 ja myöhempiä kalenterivuosia koskeviin palkkio-oikeuksiin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä heinäkuuta 1995. Komission puolesta Franz FISCHLER Komission jäsen (1) EYVL N:o L 148, 28.6.1968, s. 24 (2) EYVL N:o L 45, 1.3.1995, s. 2 (3) EYVL N:o L 391, 31.12.1992, s. 20 (4) EYVL N:o L 339, 29.12.1994, s. 46